Terenuri în centrul Capitalei, la preț de chilipir. ANAF scoate la licitație bunurile Elenei Udrea
- Cristian Raducanu
- 10 mai 2024, 15:12
ANAF scoate din nou la licitație proprietățile confiscate de la fostul ministrul al Turismului, Elena Udrea. Agenția Națională de Administrare Fiscală încearcă să recupereze pentru a treia oară prejudiciul din dosarul „Gala Bute”. Licitația ar urma să aibă loc pe 6 iunie.
ANAF, la a treia licitație
Este pentru a treia oară când ANAF încercă recuperarea prejudiciului din Gala Bute. Pentru bunurile din Sectorul 1, Fiscul cere 2,2 milioane de lei. Dimensiunea totală a celor șase terenuri este de puțin peste 5.000 de metri pătrăți. În cursul anului trecut, ANAF a vândut două atutoturisme ale Elenei Udrea, un Fiat 500 în valoare de 35.000 de lei și un Mercedes estimat la 25.400 de lei.
Șase terenuri au fost scoase la licitație
„Am scos la licitaţie 6 terenuri, bunuri ale doamnei Elena Udrea, pentru a recupera prejudiciul din dosarul penal Gala Bute, valoarea acestor terenuri este de 3,29 milioane lei, toate amănuntele legate de această licitaţie le găsiţi pe site-ul ANAF. La fel, sunt scoase şi două autoturisme aparţinând tot debitoarei.
Este vorba despre un Fiat 500 de 35.000 lei şi un Mercedes, cred că de 37.971 lei. Mi-aş dori ca cât mai multă lume să meargă pentru a creşte preţul acestor bunuri, ca să putem să ne recuperăm prejudicial pe care îl avem în acest dosar”, a spus Lucian Heiuş, preşedintele ANAF la vremea respectivă.
Câți bani mai are de recuperat ANAF
Direcția Generală Executări Silite Cazuri Speciale din cadrul ANAF a anunțat că prețul de pornire al licitației pentru cele șase terenuri intravilane este de 3.296.136 lei, fără TVA. Bunurile au fost confiscate de Direcția Națională Anticorupție în urmă cu aproape 10 ani.
Suprafața terenurilor variază între 596 și 898 de metri pătrați, localizate în strada Constantin Godeanu nr. 55J, din Sectorul 1 al Capitalei. Elena Udrea trebuie să plătească despăgubiri civile în valoare de aproximativ 3 milioane de euro, respectiv 8.116.800 către Autoritatea Națională pentru Turism. În plus, fostul ministru mai are de achitat 600.000 de euro martorului Corin Boian și alte 300.000 de euro lui Adrian Gărdea.